**LĪGUMS**

**par apliecinājuma kartes “Telpu plānojuma un inženiertīklu izvietojuma izmaiņu veikšana Daugavpils 6. vidusskolas ēkā, nodrošinot pirmsskolas izglītības programmu īstenošanu” izstrādi un saskaņošanu**

Daugavpils 2015.gada 20.maijā

**Daugavpils pilsētas Izglītības pārvalde**, reģistrācijas nr.90009737220, Saules iela 7, Daugavpils, LV-5401, turpmāk saukts Pasūtītājs, tās **vadītājas Marinas Isupovas** personā, kura darbojas uz iestādes nolikuma pamata, no vienas puses, un

**Sabiedrība ar ierobežotu atbildību** **“Arhitektūrinženieru kompānija “Arhis””**, reģ.nr.40003000604, juridiskā adrese: Raiņa iela 26b, Rīga, LV-5401, turpmāk saukts Izpildītājs, tās **valdes locekles** **ar tiesībām pārstāvēt kapitālsabiedrību atsevišķi Olgas Krumpānes** personā, no otras puses,

pamatojoties uz Daugavpils pilsētas domes iepirkuma komisijas 2015.gada 14.maija lēmumu (iepirkumu komisijas sēdes protokols nr.4) iepirkumā “Apliecinājuma kartes “Telpu plānojuma un inženiertīklu izvietojuma izmaiņu veikšana Daugavpils 6. vidusskolas ēkā, nodrošinot pirmsskolas izglītības programmu īstenošanu” izstrāde, saskaņošana un autoruzraudzības veikšana”, identifikācijas nr.DPD 2015/39, noslēdza šādu LĪGUMU:

**1.LĪGUMA PRIEKŠMETS**

1.1.Pasūtītājs uzdod un Izpildītājs apņemas Līgumā noteiktajā kārtībā un termiņos, pienācīgā kvalitātē izstrādāt un iesniegt Pasūtītājam normatīvajos aktos noteiktajā kārtībā Daugavpils pilsētas domes Būvvaldē akceptētu apliecinājuma karti “Telpu plānojuma un inženiertīklu izvietojuma izmaiņu veikšana Daugavpils 6. vidusskolas ēkā, nodrošinot pirmsskolas izglītības programmu īstenošanu”, turpmāk tekstā – Karte.

1.2.Kartes izstrādi un saskaņošanu Izpildītājs veic atbilstoši šim līgumam, Tehniskajai specifikācijai, Tehniskajam piedāvājumam, Finanšu piedāvājumam, Pasūtītāja norādījumiem, Latvijas Republikas Būvniecības likumam, Ministru kabineta 2014.gada 19.augusta noteikumiem nr.500 „Vispārīgie būvnoteikumi”, 2014.gada 02.septembra noteikumi nr.529 „Ēku būvnoteikumi”, Latvijas būvnormatīviem un citiem normatīvajiem aktiem un noteikumiem, kas reglamentē un ir attiecināmi uz Kartes izstrādi.

1.3.Izpildītājs apņemas izstrādāt Karti un nodot to Pasūtītājam 42 dienu laikā no šī līguma noslēgšanas dienas.

1.4.Pasūtītājs apņemas samaksāt Izpildītājam par Kartes izstrādi atbilstoši Līguma noteikumiem.

1.5.Pasūtītājs un Izpildītājs par Autoruzraudzības pakalpojumiem slēdz atsevišķu līgumu par summu saskaņā ar Finanšu piedāvājumu (autoruzraudzības summa) – EUR 950,00 /*deviņi simti piecdesmit euro 00 centi*/.

1.6.Pasūtītājam ir tiesības neslēgt autoruzraudzības līgumu, neuzņemoties nekādas saistības pret Izpildītāju par iespējamām kompensācijām, zaudējumu segšanu u.tml.

**2.LĪGUMA SUMMA UN SAMAKSAS KĀRTĪBA**

2.1.Līguma summa par Līguma 1.punktā minētās Kartes izstrādi un saskaņošanu un saskaņā ar Finanšu piedāvājumu (apliecinājuma kartes izstrādes un saskaņošanas summa) ir EUR 5825,00 /*pieci tūkstoši astoņi simti divdesmit pieci euro 00 centi*/, PVN 21% EUR 1223,25 /*viens tūkstotis divi simti divdesmit trīs euro 25 centi*/, pavisam kopā ar PVN 21% EUR 7048,25 /*septiņi tūkstoši četrdesmit astoņi euro 25 centi*/.

2.2.Līguma summā ir iekļauti visi Izpildītāja izdevumi, kas ir saistīti ar Kartes izstrādi un saskaņošanu. Līguma izpildes laikā Līguma summa netiek palielināta.

2.3.Pasūtītājs Līguma summas samaksu veic 30 (trīsdesmit) kalendāro dienu laikā no Kartes akceptēšanas Daugavpils pilsētas domes Būvvaldē, Kartes nodošanas – pieņemšanas akta parakstīšanas un rēķina saņemšanas no Izpildītāja dienas.

2.4.Apmaksa par izstrādāto Karti netiek veikta, ja Karte ir neatbilstoši izstrādāta un tā netiek akceptēta Daugavpils pilsētas domes Būvvaldē.

2.5.Par rēķina samaksas dienu atzīstama diena, kad Pasūtītājs izdarījis naudas pārskaitījumu uz Izpildītāja norēķinu kontu rēķinā norādītās summas apmērā.

2.6.Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

**3.PASŪTĪTĀJA TIESĪBAS UN PIENĀKUMI**

3.1.Pasūtītājam ir tiesības:

3.1.1.kontrolēt Kartes izstrādi jebkurā stadijā un rakstiski pieprasīt informatīvu ziņojumu par Kartes izstrādes gaitu un rezultātiem, kā arī par Kartes izstrādes kavējošiem faktoriem;

3.1.2.pieprasīt, lai Izpildītājs par saviem līdzekļiem novērš Kartē pieļautos vai pēc Kartes izstrādes pabeigšanas konstatētos trūkumus vai nepilnības, kas radušās Izpildītāja vainas dēļ, iespējami īsākajā laikā, bet ne vēlāk kā 5 (piecu) darba dienu laikā pēc rakstiskas informācijas saņemšanas par trūkumiem vai nepilnībām Kartē;

 3.1.3.neveikt samaksu līdz Līguma 3.1.2.apakšpunktā minēto nosacījumu izpildei.

3.2.Pasūtītājam ir pienākums:

 3.2.1.nodrošināt Izpildītājam iespēju piekļūt un strādāt tehniskā specifikācijā minētajā objektā;

3.2.2.nodrošināt Izpildītājam iespēju iepazīties un saņemt nepieciešamo informāciju, lai veiktu Kartes izstrādi;

3.2.3.saņemot Projekta materiālus, Pasūtītājs 5 (piecu) darba dienu laikā tos izvērtē un sniedz atzinumu, kurā apliecina Kartes materiālu atbilstību Līgumam un projektēšanas uzdevumam vai norāda nepieciešamos labojumus;

3.2.4.saņemot Daugavpils pilsētas domes Būvvaldē akceptēto Karti, veikt Kartes pieņemšanu 5 (piecu) darba dienu laikā, parakstot Izpildītāja iesniegto nodošanas – pieņemšanas aktu, ja Karte atbilst Līguma prasībām;

 3.2.5.veikt Līgumā paredzētos maksājumus atbilstoši Līguma noteikumiem.

**4.IZPILDĪTĀJA TIESĪBAS UN PIENĀKUMI**

4.1.Izpildītājam ir tiesības:

 4.1.1.iepazīties un saņemt nepieciešamo informāciju, lai veiktu Kartes izstrādi;

4.1.2.Kartes izstrādē nomainīt apakšuzņēmējus, to iepriekš rakstiski saskaņojot ar Pasūtītāju. Apakšuzņēmēju nomaiņa Kartes izstrādē pēc Izpildītāja iniciatīvas neatbrīvo Izpildītāju no atbildības par Līguma izpildi kopumā vai kādā no tā daļām, kā arī neuzliek Pasūtītājam papildus pienākumus un saistības, t.sk. izmaksas.

4.2.Izpildītājam ir pienākums:

4.2.1.veikt Kartes izstrādi kvalitatīvi un atbilstoši Latvijas Republikas spēkā esošajiem normatīvajiem aktiem, Līguma un Līguma pielikumu noteikumiem un prasībām, lai tas atbilstu visu nepieciešamo iekārtu uzstādīšanas un to pareizas, efektīvas darbības vajadzībām un tajā ietvertie risinājumi būtu savstarpēji piemēroti un atbilstoši funkcionētu pēc būvdarbu pabeigšanas un būvdarbu pieņemšanas ekspluatācijā;

4.2.2.Kartes izstrādes gaitā saskaņot ar Pasūtītāju telpu plānojumu, interjera risinājumus, konkrētas izvēlētās iekārtas, materiālus un tehniskos risinājumus.

4.2.3.pēc Pasūtītāja rakstiska pieprasījuma nekavējoties, bet ne vēlāk kā 2 (divu) darba dienu laikā, sniegt informatīvo ziņojumu par Kartes izstrādes gaitu un rezultātiem, kā arī par Kartes izstrādes kavējošiem faktoriem;

4.2.4.iesniegt Pasūtītājam starpziņojumus tehniskā specifikācijā noteiktajos termiņos;

4.2.5.pirms Kartes iesniegšanas saskaņošanai Daugavpils pilsētas domes Būvvaldē, saskaņot to ar Pasūtītāju;

4.2.6.atbilstoši Latvijas Republikas spēkā esošajiem normatīvajiem aktiem pēc Kartes saskaņošanas ar Pasūtītāju, saņemt Kartes akceptu Daugavpils pilsētas domes Būvvaldē;

4.2.7.par saviem līdzekļiem iespējami īsākajā laikā, bet ne vēlāk kā 5 (piecu) darba dienu laikā no trūkumu vai nepilnību konstatēšanas brīža novērst Pasūtītāja konstatētos Kartes trūkumus, kas radušās Izpildītāja vainas dēļ. Šajā Līgumā lietotais termins Trūkumi nozīmē izstrādātās Kartes neatbilstības Latvijas Republikas būvnormatīvos vai citos Latvijas Republikas normatīvajos aktos noteiktajām prasībām (arī neatbilstība Eiropas Savienības normatīvos noteiktajām kvalitātes prasībām, kas saistošas Latvijas Republikā) vai citām Līguma pielikumos noteiktajām prasībām, tajā skaitā nepilnības Kartē, kā rezultātā var tikt aizkavēta vai ierobežota Objekta būvniecība, pieņemšana ekspluatācijā vai pilnvērtīga ekspluatācija tā paredzētajai funkcijai;

4.2.8.ievērot konfidencialitāti attiecībā uz informāciju, ko Kartes izstrādes laikā tam ir sniedzis Pasūtītājs.

4.2.9.Izpildītājam 5 (piecu) darba dienu laikā no iepirkuma līguma noslēgšanas brīža jāiesniedz civiltiesiskās atbildības apdrošināšanas līgums atbilstoši Ministru kabineta 2014.gada 19.augusta noteikumiem nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā, ar atbildības limitu 100% no līguma summas par projektēšanu un ar to saistīto pakalpojumu veikšanu. Minētais līgums jāuztur spēkā no projektēšanas darbu sākuma līdz Kartes akceptam un izpildīto darbu akta par nodošanu Pasūtītājam parakstīšanai un no akta par objekta pieņemšanu ekspluatācijā apstiprināšanas dienai līdz Kartes (būvdarbu) garantijas termiņa beigām.

**5.SASKAŅOŠANA UN AKCEPTĒŠANA**

5.1.Kartes materiāli ar normatīvajos aktos noteiktajiem saskaņojumiem Izpildītājs iesniedz Pasūtītājam pārbaudei ne vēlāk kā 1 (vienu) nedēļu pirms Kartes izstrādāšanas termiņa beigām. Pasūtītājs 5 (piecu) darba dienu laikā izvērtē iesniegtos Kartes materiālus, saskaņo Karti un sniedz atzinumu, kurā apliecina Kartes materiālu atbilstību Līgumam vai norāda nepieciešamos labojumus.

5.2.Ja Pasūtītājs rakstiski norāda Kartes trūkumus, tos nepieciešams novērst Pasūtītāja norādītajos termiņos, maksimālais 2 (divu) darba dienu laikā un atkārtoti iesniegt izskatīšanai.

5.3.Pasūtītāja saskaņotu Kartes dokumentāciju Izpildītājs 1 (vienas) darba dienas laikā no Pasūtītāja atzinuma saņemšanas brīža iesniedz Daugavpils pilsētas domes Būvvaldē akcepta saņemšanai.

5.4.Līgumā un normatīvajos aktos noteiktajā kārtībā saskaņoto un akceptēto Karti Izpildītājs iesniedz Pasūtītājam 3 (trīs) darba dienu laikā pēc akcepta saņemšanas Daugavpils pilsētas domes Būvvaldē.

**6.NODOŠANA UN PIEŅEMŠANA**

6.1.Karte tiek nodota un pieņemta, Pusēm parakstot nodošanas - pieņemšanas aktu.

6.2.Izpildītājs iesniedz Pasūtītājam Karti 5 (piecos) izdrukātos eksemplāros un 2 (divos) elektronisko datu nesējos (PDF, DWG formātos), kopā ar no savas puses parakstītu nodošanas - pieņemšanas aktu 2 (divos) eksemplāros.

6.3. 5 (piecu) darba dienu laikā pēc normatīvajos aktos noteiktajā kārtībā saskaņotas un akceptētas Kartes saņemšanas Pasūtītājs iepazīstas ar to un, ja Pasūtītājs to ir atzinis par kvalitatīvu un atbilstoši Līguma noteikumiem sagatavotu un tam nav pamatotu iebildumu pret Kartis kvalitāti, Pasūtītājs paraksta Izpildītāja iesniegto nodošanas - pieņemšanas aktu, vienu eksemplāru nododot Izpildītājam.

6.4.Gadījumā, ja Pasūtītājam ir pretenzijas pret Kartes kvalitāti, Pasūtītājs tās rakstiski iesniedz Izpildītājam, bet nodošanas - pieņemšanas akta parakstīšana tiek atlikta līdz konstatēto trūkumu novēršanai. Pēc konstatēto trūkumu novēršanas Izpildītājs atkārtoti iesniedz Karti Pasūtītājam.

**7.PUŠU ATBILDĪBA UN LĪGUMSODS**

7.1.Pusei, kas nepilda savas Līgumā noteiktās saistības, ir pienākums atlīdzināt otrai Pusei ar to nodarītos zaudējumus.

7.2.Ja Izpildītājs bez attaisnojoša iemesla neievēro Kartes izstrādes termiņu, Izpildītājs maksā Pasūtītājam līgumsodu 0,5% (puse no procenta) no Līguma summas par katru kavējuma dienu, bet ne vairāk kā 10% (desmit procenti) no Līguma summas.

7.3.Ja Pasūtītājs kavē šajā Līgumā noteikto Līguma summas apmaksas termiņu, Pasūtītājs maksā Izpildītājam līgumsodu 0,5% (puse no procenta) no termiņā nesamaksāta maksājuma par katru kavējuma dienu, bet ne vairāk kā 10% (desmit procenti) no Līguma summas.

7.4.Gadījumā, ja Kartes realizācijas laikā, būvniecības gaitā vai pēc būvobjekta nodošanas ekspluatācijā tiek konstatētas Kartes nepilnības, kvalitātes trūkumi, Kartē izstrādāto risinājumu neatbilstoša funkcionēšana vai neatbilstība Latvijas Republikas normatīvajiem aktiem, ko Pasūtītājs iepriekš nebija atklājis, Izpildītājam jāsedz visi zaudējumi un izdevumi, kas rodas Pasūtītājam šādu Kartes nepilnību dēļ.

7.5.Pasūtītājam ir tiesības ieturēt Izpildītājam aprēķinātu līgumsodu no Izpildītājam saskaņā ar Līgumu maksājamām naudas summām.

7.6.Līgumsoda samaksa neatbrīvo no Līguma saistību izpildes.

**8.LĪGUMA DARBĪBAS TERMIŅŠ**

8.1.Līgums stājas spēkā ar tā abpusējas parakstīšanas brīdi un ir spēkā līdz Pušu saistību pilnīgai izpildei.

8.2.Līgumu groza un/vai papildina, Pusēm noslēdzot rakstisku vienošanos, kas kļūst par Līguma neatņemamo sastāvdaļu, ņemot vērā Publisko iepirkumu likuma regulējumu.

8.3.Līguma darbība var tikt izbeigta pirms termiņa, Pusēm par to rakstiski vienojoties.

8.4.Pasūtītājs rakstiski brīdinot Izpildītāju, ir tiesīgs nekavējoties vienpusēji atkāpties no Līguma, ja:

8.4.1.Izpildītājs neievēro Kartes izstrādes un nodošanas termiņu, un, ja Izpildītāja nokavējums ir sasniedzis vismaz 5 (piecas) kalendāras dienas;

8.4.2.Izpildītājs neievēro likumīgus Pasūtītāja norādījumus vai arī nepilda kādas Līgumā vai Līguma pielikumos noteiktās saistības vai pienākumus, un, ja Izpildītājs šādu neizpildi nav novērsis 5 (piecu) kalendāro dienu laikā pēc attiecīga rakstiska Pasūtītāja paziņojuma saņemšanas;

8.4.3.Līguma izpildes laikā noskaidrojas, ka Izpildītājs nav spējīgs izstrādāt Karti saskaņā ar Līguma noteikumiem;

8.4.4.Izpildītājs pārkāpj Latvijas Republikas spēkā esošos normatīvos aktus, kas attiecas uz Kartes izstrādi;

8.4.5.ja Izpildītājam pasludināta maksātnespēja vai tā saimnieciskā darbība tiek izbeigta, pārtraukta vai apturēta;

8.5.Ja Pasūtītājs vienpusēji izbeidz Līgumu pamatojoties uz Līguma 8.4.1., 8.4.2., 8.4.3., 8.4.4.punktu Izpildītājs maksā Pasūtītājam līgumsodu 10% (desmit procenti) no Līguma summas par Līguma 8.4.1., 8.4.2., 8.4.3., 8.4.4.punktā noteiktajiem Līguma noteikumu pārkāpumiem. Līgums tiek uzskatīts par lauztu 8. (astotajā) dienā no paziņojuma par Līguma laušanu izsūtīšanas dienas pa pastu (ierakstīta vēstule) uz Izpildītāja juridisko adresi.

**9.AUTORTIESĪBAS**

9.1.Saskaņā ar šo Līgumu Izpildītāja Kartes izstrādes rezultātā radītie materiālie objekti un visi augļi gan to materiālajā, gan intelektuālajā nozīmē ir autortiesību objekts un to aizsargā Autortiesību likums un citi Latvijas Republikā spēkā esošie normatīvie akti.

9.2.Karte kā autortiesību objekts ir uzskatāms par vienpersonisku Pasūtītāja īpašumu. Izpildītājam ir pienākums Karti nodot Pasūtītājam. Izpildītājs nav tiesīgs Karti izmantot ar Līgumu nesaistītiem mērķiem bez iepriekšējas rakstiskas Pasūtītāja piekrišanas.

9.3.Izpildītājs ir atbildīgs par jebkuriem autortiesību vai patenta tiesību aizskārumiem vai cita veida intelektuālā īpašuma aizskārumiem, kas varētu rasties sakarā ar Kartes izstrādi vai radītā produkta turpmāku izmantošanu.

9.4.Izpildītājs maksā Pasūtītājam jebkādu zaudējumu atlīdzību par autortiesību pārkāpumiem, kuri ir radušies Pasūtītājam Izpildītāja darbības vai bezdarbības dēļ.

**10.APAKŠUZŅĒMĒJI**

10.1.Izpildītājs normatīvajos aktos noteiktajos gadījumos nav tiesīgs nodot savas tiesības vai pienākumus citai trešajai personai, tai skaitā citam apakšuzņēmējam, kā arī nomainīt piesaistītos apakšuzņēmējus bez Pasūtītāja rakstiskas piekrišanas.

10.2.Apakšuzņēmējiem jābūt reģistrētiem Uzņēmumu reģistrā un Būvkomersantu reģistrā.

10.3.Izpildītājs par apakšuzņēmēju iesniedz Pasūtītājam sekojošus dokumentus:

10.3.1.pieteikumu apakšuzņēmēja nomaiņai vai piesaistīšanai, norādot nododamo darbu veidu un procentus no kopējā Līguma ietvaros veicamo darbu apjoma;

10.3.2.piekrišanas raksta oriģinālu, kas apliecina apakšuzņēmēja gatavību veikt darbus, uz kuriem tas tiek piesaistīts. Piekrišanas raksts jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, apakšuzņēmējam jāiesniedz personas ar pārstāvības tiesībām izsniegta pilnvara (oriģināls vai apliecināta kopija) citai personai parakstīt piekrišanas rakstu, kā arī apakšuzņēmējam izsniegtu licenču kopijas par tiesībām veikt projektēšanas darbus, uz kuriem tas tiek piesaistīts;

10.3.3.projektēšanā iesaistīto speciālistu sarakstu un viņu profesionālo kompetenci apliecinošu dokumentu kopijas par tiesībām veikt darbus, uz kuriem tas tiek piesaistīts

10.4.Par apakšuzņēmēja piesaistīšanu vai nomaiņu Puses slēdz rakstisku vienošanos pie šī Līguma pēc tam, kad Pasūtītājs izvērtējis iesniegtos dokumentus un ja apakšuzņēmēja kvalifikācija atbilst normatīvo aktu un līguma prasībām.

10.5.Apakšuzņēmēju nomaiņa Līguma izpildē pēc Izpildītāja iniciatīvas neatbrīvo Izpildītāju no atbildības par šī Līguma izpildi kopumā, vai kādu no daļām, kā arī neuzliek Pasūtītājam papildus pienākumus un saistības.

**11.NEPĀRVARAMA VARA**

11.1.Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma spēkā stāšanās, ja puse par šādu apstākļu iestāšanos ir informējusi otru pusi 5 (piecu) darba dienu laikā no šādu apstākļu rašanās dienas. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 15 (piecpadsmit) kalendārajām dienām.

11.2.Ar nepārvaramas varas apstākļiem jāsaprot ugunsgrēki, dabas katastrofas, ekonomiskās blokādes un citi, no Pusēm pilnīgi neatkarīgi radušies ārkārtēja rakstura negadījumi, ko Pusēm nebija iespējas ne pared zēt, ne novērst.

11.3.Pusei, kura atsaucas uz nepārvaramas varas, apstākļiem ir jāpierāda, ka tai nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst. Gadījumā, ja nepārvaramas varas apstākļi turpinās ilgāk nekā 30 (trīsdesmit) kalendārās dienas, katra no Pusēm ir tiesīga vienpusēji atkāpties no Līguma, par to rakstveidā brīdinot otru pusi 5 (piecas) darba dienas iepriekš.

**12.CITI NOTEIKUMI**

12.1.Visos jautājumos, kas nav atrunāti Līgumā, Puses vadās no Latvijas Republikas spēkā esošajiem normatīvajiem aktiem.

12.2.Pušu strīdi tiek izskatīti vienojoties. Ja vienošanās netiek panākta, tad jebkurš strīds, nesaskaņa vai prasība, kas izriet no Līguma, izšķirama Latvijas Republikas tiesā normatīvajos aktos paredzētajā kārtībā.

12.3.Nevienai no Pusēm nav tiesību nodot savas tiesības un pienākumus trešajai personai bez otras Puses rakstiskās piekrišanas.

12.4.Pasūtītāja atbildīgais darbinieks, kura pienākums ir kontrolēt Līguma izpildes gaitu un pēc otras Puses pieprasījuma sniegt informāciju saistībā ar Līgumu, un kurš Līgumā ir pilnvarots parakstīt Projekta nodošanas – pieņemšanas aktu vai citus ar Līguma izpildi saistītos dokumentus ir Daugavpils pilsētas Izglītības pārvaldes būvinženieris Vitālijs Kalniņš, tālr.: 65440576, e-pasts: vitalijs.kalnins@daugavpils.lv.

12.5.Izpildītāja atbildīgais darbinieks, kura pienākums ir kontrolēt Līguma izpildes gaitu un pēc otras līgumslēdzējas puses pieprasījuma sniegt informāciju saistībā ar Līgumu, un kurš Līgumā ir pilnvarots parakstīt Projekta nodošanas – pieņemšanas aktu vai citus ar Līguma izpildi saistītos dokumentus ir valdes locekle Olga Krumpāne, tālr.: 65426349, e-pasts: arhis@arhnis.eu.

12.6.Visi Līguma grozījumi, papildinājumi un pielikumi ir Līguma neatņemamas sastāvdaļas. Līgumu noslēdzot, tam tiek pievienoti šādi pielikumi:

12.7.Līgums sastādīts un parakstīts uz 6 (sešām) lapām divos oriģināla eksemplāros, no kuriem viens eksemplārs atrodas pie Pasūtītāja un otrs eksemplārs – pie Izpildītāja. Abiem Līguma eksemplāriem ir vienāds juridiskais spēks.

 Pielikumā: Tehniskā specifikācija (*oriģināls*), Finanšu piedāvājums (*oriģināls*), Tehniskais piedāvājums (*oriģināls*).

**13.PUŠU REKVIZĪTI**

|  |  |
| --- | --- |
| **Pasūtītājs:** Daugavpils pilsētas Izglītības pārvalde, reģistrācijas nr.90009737220, Saules iela 7, Daugavpils, LV-5401AS “Citadele banka”, kods PARXLV22,konts LV13PARX0000850062460Daugavpils pilsētas Izglītības pārvaldesvadītāja   *(personīgais paraksts)* M.Isupova | **Izpildītājs:**Sabiedrība ar ierobežotu atbildību “Arhitektūrinženieru kompānija “Arhis”” reģ.nr.40003000604, Raiņa iela 26b, Daugavpils, LV-5401AS “Swedbank”, kods HABALV22,konts LV92HABA0551002650826SIA “Arhitektūrinženieru kompānija“Arhis””valdes locekle*(personīgais paraksts)* O.Krumpāne |